cyanic-selkie/wikianc huggingface dataset:
ארמניה
היסטוריה
בשטחים הנרחבים שבין הים הכספי, הים השחור והים התיכון התפתחו החל מהמאה ה-17 לפנה"ס ממלכות שונות המזוהות כאבות האומה הארמנית. בין המאה העשירית עד המאה השישית לפנה"ס פרחה באזור ממלכת אוררטו שהייתה ממלכתם הקדומה של הארמנים ובתקופתה הוקמו כמה ערים ארמניות הקיימות עד היום, ביניהן ירוואן.
שלטון מקומי ושירותי ביטחון
שירותי הביטחון של ארמניה התפתחו מתוך מערכי המודיעין והביטחון שעלו בארמניה, בהיותה תחת שלטון ברית המועצות ועד להכרזת עצמאותה בספטמבר 1991 .מייד עם המעבר לסטטוס של רפובליקה עצמאית, הפך שירות ה־KGB למִנהלת המדינה לביטחון לאומי. בין השנים 1996–1999 אוחד משרד זה עם המשרד לענייני פנים. רק בדצמבר 2002 הפך הארגון ל"שירות לביטחון לאומי" (NSS) תחת אחריותו של נשיא המדינה. באוקטובר 2007 נחקק חוק המסדיר את אופן פעילות גופים העוסקים באיסוף מודיעין, בכלל זה ה־NSS. הגופים הנוספים העוסקים בכך בתוככי ארמניה ונכללים בחוק הם – המשטרה, המשטרה הצבאית, מס הכנסה והמכס, ורשות בתי הכלא. לצד השירות, קיים גם אגף מודיעין בצבא ארמניה. העומד בראשו הוא גם סגן הרמטכ"ל, אך כל עיסוקו הוא בתחום המודיעין הצבאי לטובת הכוחות הלוחמים. תקציב הביטחון והמודיעין עומד על 3.4% מהתמ"ג (תוצר מקומי גולמי). היקף כוח האדם הצבאי הוא כ־45,000 איש (נכון ל־2020) אך אין נתונים על היקף התקציב הנפרד וכוח האדם בשירות הביטחון הלאומי.
כוחות צבאיים
ארמניה הקימה את משרד ההגנה ב-28 בינואר 1992. משמר הגבול הכפוף למשרד מסייר בגבולות ארמניה עם גאורגיה ואזרבייג'ן ואילו כוחות רוסים ממשיכים לפקח על גבולותיה עם איראן וטורקיה. מאז 2002, ארמניה חברה בארגון האמנה לביטחון משותף. ארמניה חתמה על תוכנית שיתוף פעולה צבאית עם לבנון ב-27 בנובמבר 2015. מאז 1988 ועד 2020 היו כוחות הצבא הארמנים במצב מלחמה ממושך עם אזרבייג'ן השכנה שהחל במלחמת נגורנו קרבאך הראשונה, הגיע לשיאו במלחמת נגורנו קרבאך השנייה, ועודנו נמשך במסגרת סכסוך אזרבייג'ן–ארמניה. האמנה על הכוחות המזוינים הקונבנציונליים באירופה אושרה על ידי הפרלמנט הארמני ביולי 1992. האמנה קובעת מגבלות מקיפות על קטגוריות מפתח של ציוד צבאי, כגון טנקים, ארטילריה, כלי רכב קרביים משוריינים, מטוסי קרב ומסוקים קרביים, וקובעת השמדת נשק מעבר לגבולות אלה.
מטה הצבא הארמני נמצא בירוואן, שם נמצא רוב המטה הכללי. בראשות הרמטכ"ל, המטה הכללי אחראי על הפיקוד המבצעי על הצבא הארמני ועל שני אגפיו העיקריים. בנוסף לשירותים המפורטים לעיל, ארמניה הקימה כוחות פנים משלה מתוך כוחות הפנים הסובייטים לשעבר, לאחר פירוק ברית המועצות. עד דצמבר 2002 שמרה ארמניה על משרד הפנים, אך יחד עם המשרד לביטחון לאומי, היא אורגנה מחדש כמוסד שאינו משרד ממשלתי. שני הארגונים הפכו למשטרת ארמניה ולשירות הביטחון הלאומי.
כוח ההגנה של ארטסאך
כוח ההגנה של ארטסאך היא מיליציה שיצרה ארמניה בשטח נגורנו קרבאך והם אגף בלתי רשומים מהכוחות המזוינים של ארמניה.
דייב בואן
במקביל, הוא ערך את הופעת הבכורה שלו במדי נבחרת ויילס במשחק הידידות מול נבחרת יוגוסלביה בספטמבר 1954. הוא השתתף בסך הכול ב-18 משחקי נבחרת, והיה הקפטן שלה במהלך משחקי מונדיאל 1958; ויילס סיימה בתיקו בכל המשחקים והעפילה לשלב רבע הגמר, שם הודחה על ידי נבחרת ברזיל שניצחה 1 - 0 משער של פלה בן ה-17. ביחד עם השוער ג'ק קלסי הוא היה השחקן הראשון של ארסנל המשתתף במונדיאל.
טורול
טורול (בהונגרית: Turul) היא ציפור מיתולוגית אגדית, המהווה את הסמל המובהק ביותר של הקשר בין העם ההונגרי לשורשיו בשבטים המדיארים וההקשרים שלהם עם ההונים בתקופה שלפני קבלת הנצרות. לפי האגדות הטורול מקנן בראש עץ החיים יחד עם נשמות התינוקות שלא נולדו (המופיעים גם הם כציפורים) ומהווה את הקשר בין הארץ לרקיע. הוא מסמל גם את רצון האל (או האלים) ואת גורל העם. בייצוגיו האמנותיים נושא הטורול בין טפריו חרב, היא "חרב אטילה".
מקור השם
מקור השם מכינוי לעופות דורסים ממין הנציים בשפות טורקיות: togrıl או turgul, בפרט נץ גדול.
רגל (פרוקי-רגליים)
מבנה הרגל
הקוּלִית (femur ברבים femora) ברוב החרקים היא הפרק הגדול ביותר ברגל, בייחוד ברגלי ניתור כגון אלו של החגבאים מאחר שהיא מכילה את מנגנון הקפיצה.
א-סאעקה
עלייתו של אסד והטיהור
ארגון א-סאעקה שימש את מפלגת הבעת' גם במאבקו של הנשיא סלאח ג'דיד על השלטון בסוריה, נגד שאיפותיו של שר ההגנה חאפז אל-אסד. כאשר תפס אסד את השלטון ב-1970, הוא פירק את הארגון, ותומכיו של אסד החליפו את ההנהגה בו (אף שתומכיו של ג'דיד המשיכו לפעול במסגרת א-סאעקה ממחנות הפליטים הפלסטינים בירדן עד שנעצרו ב-1971). אסד מינה את זוהייר מוחסן למזכ"ל הארגון, ואף ניסה להציג את מועמדתו לראשות אש"ף, במקומו של ערפאת, אך ללא הצלחה.
דחייה חברתית
דחייה חברתית היא תופעה שבה אדם מודר בכוונה ממערכת יחסים או מאינטראקציה חברתית. המונח כולל הדרה חברתי, דחייה רומנטית וניכור משפחתי. אדם יכול להידחות על ידי יחידים או על ידי קבוצה שלמה של אנשים.
דחייה יכולה להיות פעילה - על ידי בריונות, הקנטה ולעג, או מוצנעת באמצעות התנהגות פסיבית-אגרסיבית - על ידי התעלמות מאדם או מתן "שתיקה כעונש". החוויה של דחיה היא סובייקטיבית עבור הנמען, והיא יכולה להיות מורגשת גם כאשר היא לא נוכחת בפועל.
בילדות
דחייה בילדות יכולה להימדד הן באמצעות סוציומטריה והן באמצעות שיטות דירוג אחרות. מחקרים מראים שחלק מהילדים הם פופולריים ומקבלים דירוגים גבוהים, ילדים רבים מקבלים דירוג בינוני, ומעט מהילדים הם דחויים ומקבלים דירוגים נמוכים בדרך כלל. מדד אחד של דחייה מבקש מהילדים לציין שמות של בני גילם שהם אוהבים ולא אוהבים. ילדים דחויים מופיעים מעט ברשומות של "אהבתי", ובהרבה רשומות של "לא אהבתי". ילדים שנתפסים כמוזנחים מקבלים מעט רשומות מכל סוג.
סן חוזה (קליפורניה)
לפני הגעת הספרדים, יושב האזור סביב סן חוזה בידי אינדיאנים משבטי האוהלוני. סן חוזה נוסדה ב-29 בנובמבר 1777 כסן חוזה דה גואדלופה (San José de Guadalupe), והיא הייתה העיר האזרחית הראשונה של המושבה הספרדית באלטה קליפורניה. בעיר הייתה קהילה חקלאית והיא שימשה כעזר למתקני הצבא הספרדי שהיו בסן פרנסיסקו ובמונטריי. עם סיפוח האזור בידי ארצות הברית במסגרת מלחמת ארצות הברית–מקסיקו והצטרפותה של קליפורניה לאיחוד בשנת 1850, הייתה סן חוזה לעיר הבירה הראשונה של המדינה, אך לתקופה קצרה של כשנתיים.
מיקומה של העיר בתוך תעשיית ההיי-טק המקומית בשנות ה-90, הקנה לה את הכינוי "עיר הבירה של עמק הסיליקון". כיום נחשבת סן חוזה לעיר עולם. היא נחשבת לאחת מן הערים הבטוחות ביותר מבין הערים הגדולות בארצות הברית.
היסטוריה
ב-1797 הועברה העיירה ממיקומה המקורי למה שהיום נחשב למרכז העיר של סן חוזה. עם התפרקות השלטון הספרדי ועצמאות מקסיקו ב-1821 עברה סן חוזה לשלטונה. השלטון המקסיקני רצה להגדיל את האוכלוסייה הדלילה של קליפורניה וחילק חלקות אדמה גדולות באזור למקסיקנים וכן לזרים. הוא אף שאף להקטין את כוחם של המיסיונים, עקב חשש מהשפעה ספרדית, וחילק חלק מאדמותיהם. ב-1845 היו בסן חוזה כ-900 תושבים.
כאשר החלה מלחמת העולם השנייה, כלכלת העיר עברה שינוי מחקלאות ליצור תעשייתי, ומספר חברות החלו לייצר עבור משרד ההגנה כלים ורכבים שונים. לאחר המלחמה, BAE סיסטמס (אז תאגיד FMC ובהמשך "יונייטד דיפנס") המשיך כיצרן צבאי, כאשר מפעליו בסן חוזה מעצבים ומייצרים כלים כגון M-113 ומגוון מערכות ל-M1 אברמס.
כלכלה
בסן חוזה חברות רבות המעסיקות 1,000 עובדים או יותר, בהן מטות החברות הבאות: אדובי מערכות, אלטרה, סיסקו מערכות, וריפון, eBay, PayPal ומטה צפון אמריקה של סמסונג. בנוסף שוכנים בה מרכזים גדולים של אריקסון, היולט פקארד, היטאצ'י, IBM, קייזר פרמננטה וקוואלקום. חברות נוספות הפועלות בסן חוזה כוללות את Netgear ו-Acer.
יוקר המחיה בסן חוזה ובאזורים הסובבים אותה בין הגבוהים ביותר בקליפורניה בפרט, ובארצות הברית בכלל. עלויות מחירי הדיור הן הסיבה העיקרית ליוקר המחיה הגבוה, אך עם זאת למשקי הבית בעיר יש את ההכנסה הפנויה הגבוהה ביותר מכל עיר בארצות הברית שבה מעל לכ-500,000 תושבים.
אמנון כרמי
ביוגרפיה
כרמי סיים לימודיו בבית הספר הריאלי, ובפרוץ מלחמת העצמאות התגייס לצה"ל. לחיל הקשר, ובשלב מתקדם עבר לשירות המשפטי. לאחר שחרורו הוא למד משפטים באוניברסיטה העברית. כסטודנט כרמי ייסד וערך את "אשכול", עיתון ארצי של הסטודנטים בישראל, ואת "דפים לסטודנט", ביטאון הסתדרות הסטודנטים של האוניברסיטה העברית בירושלים. בסיום לימודיו שב לחיפה והחל לעסוק בעריכת דין. בשנת 1955 הוא נשא לאישה את חנה לבית ברוידא; לבני הזוג שלוש בנות ובן.
בשנת 1965 הוא מונה כשופט שלום (אז-השופט הצעיר במדינה), בצפת. לאחר ארבע שנים הוא עבר לכהן כשופט שלום ראשי בעיר עכו, ומשנת 1974 עד 1992 כיהן בבית המשפט המחוזי בחיפה. במסגרת שירות המילואים הוא תפקד כשופט בבית הדין הצבאי לערעורים בדרגת אלוף-משנה. משך שנים רבות (עד לשחרורו משירות המילואים בגיל שבעים) הוא היה מופקד על מערך ההשתלמויות של השופטים בצה"ל.
משפט רפואי
בשנים 1991 עד 2010 הוא נבחר וכיהן כנשיא הארגון העולמי למשפט רפואי. בשנות התשעים הוא ייסד וניהל את הסקציה של משפט רפואי בארגון העולמי לפסיכיאטריה, והיה חבר הוועדה האתית של ארגון זה. הוא שימש כחבר ועדת המומחים לטיפול נפשי בארגון הבריאות העולמי, וכחבר וועדת המומחים להוראת האתיקה באונסקו. בשנת 1984 כרמי הקים וניהל בבופוטאצוואנה (אפריקה) את The International Centre of Medicine and Law. בישראל חבר כרמי אל אהרן ברק ויצחק זמיר ונמנה עם צוות ההקמה של הפקולטה למשפטים של אוניברסיטת חיפה. לימים עמד בראש צוות ההקמה של בית הספר למשפטים של המכללה האקדמית צפת (2014-2008). הוא כיהן כיו"ר הוועדות הממשלתיות לחקיקת חוק חינוך חובה, חוק הצופים וחוק המידע הרפואי. כחבר הוועדה לחקיקת חוק החולה הנוטה למות הוא כיהן כראש ועדת המשנה של צוות המשפטנים. כשפרצה בארץ מחלת האיידס, הוא כיהן כראש ועדת המומחים לפי חוק פיצוי נפגעי עירוי דם (נגיף האיידס), 1992. כאשר צצה דילמת השיבוט, הוא נמנה עם הוועדה הציבורית-מקצועית בין תחומית לבחינת הנושא של מעמד העובר האנושי במדעי הרפואה (2003).
ספרים שכתב
1. אמנון כרמי, רפואה ומשפט, ספרית "מעריב", 1971.
3. אמנון כרמי, ספר האחות, ספרית "מעריב", 1973.
סטארה גראדישקה
פינוי המחנה
ב-1944, עם התקרבם של כוחות הפרטיזנים של טיטו, החלו האוסטאשים בפינוי אסירי סטארה גראדישקה למחנה ציגלאנה. ראשית, הוצעדו האסירים הקרואטיים, קבוצה בת כ-600 איש, מהם מתו תשעה. בהמשך, הוצעדו קבוצות גדולות של יהודים וקרואטים. המרחק שהלכו היה כ-36 ק"מ, ואותו עשו תוך כ-10 שעות. האסירים הנותרים, יהודים וסרבים, עברו סלקציה. רוב הסרבים הוצאו להורג, ומיעוטם, יחד עם רוב היהודים, נשלחו ברכבת דרך מחנה לפוגלאבה. סימו קלאייץ' היה בין אלו, וחבריו לקרון תכננו ניסיון בריחה, אלא שהוא לא עלה יפה, ורובם נורו או ננטשו בלב שדות מוקשים. קלאייץ' גילה כי לנוסעים בשני הקרונות האחרים, שלא ניסו כוחם בבריחה, הזעיף המזל פנים פי כמה וכמה: הקרונות הוצתו על יושביהם עם הגיעם ליאסנובאץ. המזון בסטארה גראדישקה הורע עד מאוד וכן לא היה מזון מספק לאסירים החדשים במשך שלושה ימים מהגיעם ליאסנובאץ. האסירים שבאו דרך לפוגלאבה נרצחו לאלתר.
הרולד אברהם וייל
הרב הרולד אברהם וייל (בצרפתית: Harold Abraham Weill; נולד ב-1983) הוא הרב הראשי של שטרסבורג ומחוז הריין התחתון מאז מונה לתפקיד בספטמבר 2017.
ביוגרפיה
עם תום לימודי הרבנות שלו נקרא לעבוד בקהילה היהודית באנטוורפן שבבלגיה. לאחר נישואיו שב לצרפת ב-2011 והתמנה כרב בטולוז שם כיהן עד 2017. בתקופת כהונתו בטולוז התבצע הטבח בבית הספר היהודי בטולוז.
שלמה זלמן חיים הלברשטאם
ביוגרפיה
שזח"ה ניהל חליפת מכתבים ענפה עם חוקרים (כגון: שד"ל ורמש"ש) לגבי כתבי היד שהיו בבעלותו, עליהם ביקש לקבל חוות דעת בנוגע לאמינותם ומקוריותם. הוא ההדיר רבים מכתבי היד, בלוויית הערותיו המדעיות.
מאמרי המחקר שלו פורסמו בעיתונות היהודית ובכתבי עת שונים.
ערך של משחק
ערך של משחק (באנגלית: Game value) הוא מושג המתאר פתרון של משחק בתורת המשחקים. רמת הביטחון המקסימלית של אחד משני השחקנים במשחק סכום אפס, המקס-מין (max-min), היא סכום הכסף הגדול ביותר שהשחקן יכול לזכות בו, בלי קשר לתכסיס שיבחר השחקן השני. רמת הביטחון המקסימלית של השחקן השני, המין-מקס (min-max), היא סכום הכסף הקטן ביותר שהוא יכול להפסיד בלי קשר לתכסיס שיבחר השחקן הראשון.
אם רמת הביטחון המקסימלית של שחקן אחד תסומן בתור v1 וזו של השחקן השני תסומן בתור v2, ניתן לומר שלמשחק יש ערך אם ורק אם v1=v2. במצב הזה המשחק "יציב", משום שעל מנת להשיג את הטוב ביותר בשבילם, עדיף לשחקנים "לשתף פעולה". אם התנאי לא מתקיים, שני השחקנים יימצאו במצב של עימות תמידי, והמשחק לא יגיע למצב יציב.
הליגה הכלקידיקית
הליגה הכלקידיקית (ביוונית: Κοινόν τῶν Χαλκιδέων; מוכרת גם בשם "הליגה האולינתית" על שם העיר החשובה ביותר בברית) נוסדה על ידי אולינתוס בשנת 432 לפנה"ס בצפון מזרח יוון. תחילה הייתה מכוונת נגד ניסיונות התפשטות של אתונה שעמדה בראש ברית חזקה המוכרת בשם הליגה האטית-דלית. לאחר התפרקות האימפריה האתונאית הראשונה בעקבות תבוסתה במלחמה הפלופונסית בשנת 404 לפנה"ס הייתה לכוח הדומיננטי בצפון מזרח יוון עד עלייתה של מוקדון באמצע המאה ה-4 לפנה"ס. פיליפוס השני נלחם בליגה זו כדי להרחיב את גבולותיו והצליח להביס אותה בסופו של דבר בשנת 348 לפנה"ס.
בקדייטינג
על פי מעקב של העיתון "וול סטריט ג'ורנל", לפחות 115 חברות דיווחו לבעלי המניות שלהן על חקירה פנימית, חקירה של ה-SEC, חקירה פלילית או תיקון דו"חות כספיים בעקבות חשדות לבקדייטינג. בין החברות ברשימה נמצאות או היו אפל, McAfee, Monster, Broadcom והחברות הישראליות קומברס, מרקורי אינטראקטיב, צורן ואם-סיסטמס. על פי הערכות, מאות חברות נוספות ביצעו בדיקות פנימיות במטרה לוודא אם בכיריהן ביצעו פעולות בקדייטינג.
בית עדות למורשת גוש עציון
אולמות התצוגה
במוזיאון שני אולמות תצוגה וארכיון ובו ספרייה לשירות הציבור.
אנטון שטאמיץ
חייו
אנטון ואחיו קרל קיבלו את שיעוריהם הראשונים בכינור מאביהם, יוהאן. אחרי מות האב בשנת 1757 קיבל אותם כריסטיאן קאנאביך, שהיה תלמידו של יוהאן שטאמיץ, כתלמידיו. קאנאביך תפס גם את מקומו של יוהאן שטאמיץ בתזמורת מנהיים הנודעת.
פאלה רויאל
פָּאלֶה-רוֹיָאל (בצרפתית: Le Palais-Royal, "הארמון המלכותי") הוא ארמון ואתר היסטורי חשוב שנמצא ברובע הראשון של פריז, מצפון לארמון הלובר. בחצרו הראשית נמצאים מיצב "העמודים" (בצרפתית: Colonnes de Buren, נקראים גם Les Deux Plateaux) של האמן דניאל בורן, ופסל כדורים מאת פול בורי (Bury). בתחום הפאלה רויאל שוכן הקומדי פראנסז.
תקופת המהפכה הצרפתית
בשנת 1792 עשה לואי פיליפ צעד מרחיק נוסף והצביע בעד הוצאתו להורג של דודנו, המלך לואי ה-16. למרות זאת, בשנת 1793, איבד גם הוא את ראשו בגליוטינה בעת תקופת הטרור.
מקום מגורי דוכסי אורלאן
הארמון נבזז בידי המהפכנים שהפילו את המונרכיה של יולי ב-22 בפברואר 1848.
מוקדמות מונדיאל 2022
בית א'
מספר שעות לפני המשחק הראשון, התגלו מספר מאומתים לקורונה בקרב נבחרת ונואטו. עקב כך, ונואטו החליטה לפרוש ממוקדמות המונדיאל.
מבית זה העפילו איי שלמה וטהיטי לסיבוב השני.
חוסן לישראל
תקנון המפלגה
עוד קובע התקנון כי יו"ר המפלגה יקבע את רשימת המועמדים וסדר שיבוצם, תוך התייעצות עם הנהלת המפלגה. יו"ר המפלגה גם זכאי לבלעדיות בכל הנוגע להחלטה על הצטרפות לקואליציה וקביעת הרכב הקואליציה אם יתבקש להרכיב את הממשלה.
דבר שטיבולו במשקה
דבר שטיבולו במשקה הוא דין הלכתי למאכל שנטבל במשקה ובעקבות רטיבותו מצריך נטילת ידיים קודם אכילתו.
דיני הנטילה כיום
לדעת הרבה מהראשונים גם היום, שאיננו נוהגים בדיני טומאה וטהרה, צריכים ליטול ידיים לפני אכילת מאכל שיש עליו אחד מן המשקים. לשיטתם, הטעם שתיקנו נטילת ידיים לדבר שטיבולו במשקה הוא אותו טעם שתיקנו נטילת ידיים לפת חולין - משום סרך תרומה, כלומר, כדי להרגיל את הכהנים שאוכלים תרומה ליטול את ידיהם. וכמו שדין נטילת ידיים לפני הסעודה לא התבטל בזמן הזה, כך גם דין הנטילה לפני מאכל שטיבולו במשקה לא נתבטל. וכך היא דעת בעל העיטור, הרמב"ם, רש"י, רבנו יונה, רא"ש ומרדכי.
אמנם, לדעת כמה ראשונים (מהר"ם מרוטנבורג, רשב"ט, והתוספות) ישנו הבדל בין הנטילות: הנטילה שלפני הלחם נתקנה גם משום סרך תרומה. ואילו נטילה לדבר שטיבולו במשקה אינה מחשש שתיגרם מכך טומאה לתרומה, אלא רק כדי להיזהר שלא יטמא המשקה ובשתייתו האדם יטמא. ממילא כיום שאין נוהגים להקפיד שלא לאכול מאכלים טמאים ולהיטמא, אין צורך ליטול ידיים לפני אכילת דבר שטיבולו במשקה.
ענת אסולין
ביוגרפיה
בשנת 1999 יצרה יחד עם בעלה ארי פולמן, רני בלייר ואורי סיון את סדרת הטלוויזיה הדרמטית "שבתות וחגים" בערוץ 3, בכיכובם של אלון אבוטבול ויעל אבקסיס. הסדרה נחלה הצלחה, ושודרה במשך חמש עונות מלאות עד שנת 2004, במהלכן זכתה בפרס האקדמיה לטלוויזיה.
מהיר ועצבני 5
מוזיקה
את המוזיקה המקורית לסרט הלחין וכתב בריאן טיילר שהלחין את המוזיקה לסרט הרביעי והשלישי. בין היתר, הפסקול המקורי של הסרט, כמו כל סרט של "מהיר ועצבני", משלב מוזיקת היפ הופ. אבל הפסקול של הסרט משלב מלבד היפ הופ גם פאנק ומוזיקה אלקטרונית.
ענת אסולין
ביוגרפיה
אסולין היא אשתו של ארי פולמן ולהם שלושה ילדים.
חורול
יהודי חורול
היהודים התיישבו לראשונה בחורול בתחילת המאה ה-17. בשנת 1648, במהלך ההתקוממות של בוגדן חמלניצקי, נראה כי הקהילה הושמדה במסגרת גזירות ת"ח-ת"ט.
Blurred Lines
Blurred Lines (בעברית: גבולות מטושטשים) הוא שיר של הזמר רובין ת'יק בשיתוף הראפר טי. איי. והזמר והמפיק פארל ויליאמס מתוך אלבומו של ת'יק בעל אותו השם. השיר נכתב על ידי השלושה והופק על ידי ויליאמס עצמו. השיר יצא כסינגל הראשון מאלבומו של ת'יק תחת אינטרסקופ רקורדס וסטאר טראק רקורדינגס. מבחינה לירית, ת'יק אמר כי כתב את השיר בהשראת אשתו באותה תקופה ומבחינה מוזיקלית השיר הוא שיר R&B פופ בשילוב של גיטרת בס, תופים וכלי הקשה.
לואי ז'ורדאן
קריירה קולנועית
בשנים שלאחר מכן, ז'ורדאן הופיע גם בטלוויזיה, למשל בסרט הרוזן דרקולה (1977) של ה-BBC ובפרק Murder Under Glass בסדרה קולומבו. אחרי כן הוא גילם את אנטון ארקיין (Anton Arcane) בסרט "היצור מן הביצה" בשנת 1982 ובסרט ההמשך "שובו של היצור מן הביצה" בשנת 1989.
ינקו מטושקה
ינקו מטושקה (סלובקית: Janko Matúška; 10 בינואר 1821 - 11 בינואר 1877) הוא משורר סלובקי, מחבר השיר "ישנו ברק מעבר לטאטרה" (סלובקית Nad Tatrou sa blýska) אשר שני בתיו הראשונים מהווים את המנון סלובקיה.
הלן קירפטריק
לאחר המלחמה
לאחר המלחמה הייתה לכתבת הניו יורק פוסט וסיקרה את משפטי נירנברג. בסוף שנות ה-40 של המאה ה-20 כיהנה כקצינת העיתונות של תוכנית מרשל במטה התוכנית בפריז. הישגה העיתונאי הבולט הראשון לאחר המלחמה היה הריאיון הראשון עם ג'ווהרלל נהרו.
הנרייט דהאן כלב
הנרייט דהאן כלב (נולדה ב-27 באפריל 1947) היא פרופסור אמריטה למדע המדינה ומיסדת התוכנית ללימודי מגדר באוניברסיטת בן-גוריון.
ביוגרפיה
דהאן-כלב היא כלת פרס נשים שחוללו שינוי לשנת 2000 והייתה חברה בוועדה אירופית שהתכנסה לצורך בחירת מועמדות לפרס נובל לשנת 2004.
אנתוני דה לה טורה
אנתוני דה לה טורה (באנגלית: Anthony De La Torre נולד ב-24 בנובמבר, 1993) הוא שחקן, זמר, פזמונאי וגיטריסט אמריקאי, הידוע בתפקידיו כג'ק ספארו הצעיר בסרט "שודדי הקאריביים: נקמתו של סלאזר" ומתפקידו בסרט אדוני הכאוס.
קריירה
דה לה טורה כיכב בתור ג'ק ספארו הצעיר בסרט הפנטזיה שובר הקופות משנת 2017 "שודדי הקאריביים: מתים מספרים אין סיפורים", בבימויו של יואכים רונינג ואספן סנדברג. הופעתו כדמות מוזגה עם הופעתו של ג'וני דפ באמצעות Computer-generated Imagery. ביולי 2017, הוא החליף את טובי ראנד בתור הסולן של "The Fell", להקת רוק המורכבת ממייק קרומפס, רנדי קוק ובילי שיהאן.
טורניר אליפות בריטניה (2017)
רקע
ב-15 בדצמבר 2016 ב-O2 ארנה, טריפל H הודיע שבחודש ינואר ארגון ה-WWE יכתיר את אלוף בריטניה הראשון של ה-WWE. הכתרת האלוף נקבעה לאחר אירוע בן יומיים ב-14 וב-15 בינואר, כטורניר בן 16 משתתפים על אליפות בריטניה. האירוע שודר בערוץ ה-WWE Network.
תוצאה לאורך זמן
ב-15 במאי 2017 התקיים אירוע ספיישל על אליפות בריטניה, ששודר ארבעה ימים לאחר מכן. באפריל 2018, ה-WWE הודיעו על קיומו של אירוע שני במסגרת טורניר אליפות בריטניה, שייערך ב-18 וב-19 ביוני באולם הרויאל אלברט הול.
אירווינג ברלין
אירווינג ברלין (באנגלית: Irving Berlin;נולד בשם ישראל ביילין 11 במאי 1888 – 22 בספטמבר 1989) היה פזמונאי ומלחין יהודי אמריקאי, יליד האימפריה הרוסית, כותב פורה שרבים מהשירים שכתב והלחין למחזות זמר הפכו לנכסי צאן ברזל של התרבות הפופולרית האמריקאית.
הילוך מהיר
היסטוריה
במקור, הנושאים שצולמו בהילוך המהיר כללו, בין השאר, צמחים ופרחים שמתפתחים וצומחים, פירות נרקבים, והתפתחות של אתרי בנייה.
החזר מס הכנסה
בישראל
בישראל עוסקת רשות המסים בישראל בגביית מס הכנסה, והיא שעוסקת גם בהחזר מס הכנסה לזכאים לכך, לאחר שהסתיימה שנת המס וכל נתוניה ידועים.
ניתן להגיש בקשה לקבלת החזר מס לכל היותר עבור שש השנים שקדמו לשנת המס הנוכחית, כלומר - בשנת 2020 ניתן להגיש בקשה עבור השנים 2014-2020.
גיא פרידמן
גיא פרידמן (נולד ב-16 בינואר 1971) הוא שחקן, זמר, כוכב ילדים ומדבב ישראלי. התפרסם בזכות תפקידו בסדרה פרפר נחמד. מוכר גם מהשתתפותו בסדרות הטלוויזיה, הופעותיה והצגותיה של כוכבת הילדים רינת גבאי.
כשחקן
משנת 1998 ועד ל-2004 שיחק ב"פרפר נחמד" בתור גיא שרון.
ב-2000 שיחק את דודידו ב"דפנה ודודידו".
בשנת 2016 גילם את יהודה המכבי ב"גיבורי האור - עושים ניסים ונפלאות".
כזמר
ב-2007 היה אחראי על הקולות השירה של השחקן שלומי טפיארו בקלטת הילדים "איך בוחרים שם לאחותי הקטנה?".
מיכלאנג'לו צ'רקואוצי
ביוגרפיה
צ'רקואוצי מעולם לא התחתן ונותר חסר ילדים. כאשר נפטר ב־29 במרץ 1660 בביתו ברומא שנמצא בסמוך למדרגות הספרדיות, הוא היה אמן עשיר מאוד בכסף ורכוש.
ציורי טבע דומם
צ'רקואוצי צייר ציורי טבע דומם לאורך הקריירה שלו. ציורי טבע דומם המוקדמים שלו חיקו את יצירתו של פייטרו פאולו בונצי, מומחה לסוגה זו. הוא צייר פירות מגוונים, בסגנון ריאליזם שהראה את השפעתו של קאראווג'ו. הוא התחיל לחבר ציור גדול של דומם הכולל דמויות בגודל טבעי. דוגמאות לציורי טבע דומם הם הנערים קוטפים פרי (1640–1645) וקטיף הרימונים (אחרי 1640), המתארים שניהם צעיר ואישה צעירה בבוסתן, והאיש מציע לאישה היושבת חתיכת פרי. הדמויות מראות בבירור את השפעתה של הגישה הטבעית של קאראווג'ו. הביטוי המעוות במקצת של דמות הצעיר, פלג גופו העירום והחולצה הלבנה הפתוחה, מזכירים יצירות מוקדמות מסוימות של קראוואג'ו, במיוחד העיבוד המעולה של עלי הגפן והענבים "סל הפירות". עם זאת, שפע הדלועים, הרימון הפתוח ונוכחות נוף שבקושי נראית ברקע מצביעים על שלב מתקדם יותר בהתפתחות הז'אנר ומראים השפעות בארוקיות מלאות.
מרגרתה מצנאואר
חייה
בשנת 1911 התקבלה למטרופוליטן אופרה בניו יורק והפכה לאחת מכוכביה למשך 19 שנה עד שנת 1930. התפקיד הראשון שביצעה שם היה זה של אמנריס מאאידה, בליהוק שכלל את אנריקו קרוזו בתפקיד רדמס ואת אמי דסטין בתפקיד אאידה, תחת ניצוחו של ארטורו טוסקניני. אחר כך הופיעה מצנאואר גם בתפקיד איזולדה בטריסטן ואיזולדה של וגנר וב-13 בנובמבר 1912 מילאה בהתראה קצרה ובהצלחה את מקומה של זמרת אחרת בתפקיד החדש בשבילה של קונדרי באופרה פרסיפל, גם היא של וגנר.
אליפות העולם בשחייה 1986
שיאי עולם
באליפות נקבעו 6 שיאי עולם כולם לנשים. נוסף לכך, נקבעו 16 שיאי אליפות חדשים (4 לנשים ו-12 לגברים).
ליוטניצה
נהוג להגיש את הממרח כשהוא חם או קר כמתאבן או כליווי למנה עיקרית.
מתקן המעצר בגואנטנמו
במתקן הוחזקו מאז פתיחתו כ-780 אסירים. 733 מהם הועברו לבתי כלא אחרים, ו-9 אסירים מתו בזמן שהותם במתקן. נכון למרץ 2022 מוחזקים במתקן 38 עצירים.
מבנה המתקן
לעומתו מחנה 5 ומחנה 6 מיועדים לעצירים מסוכנים יותר וממושמעים פחות, בעלי עבר של התנהגות לא טובה. הם מאובטחים ביתר קפדנות, ובנויים בצורה מסיבית יותר. העצירים מבודדים ואין להם את האפשרות לשהות זה בחברת זה.
מחאה ציבורית
בתחילת 2006 קראה קנצלרית גרמניה, אנגלה מרקל, לסגור את מתקן הכליאה בגואנטנמו.
יורם המזרחי
לאחר מבצע ליטני
המזרחי היה קצין צה"ל שהנחה את כוח האו"ם יוניפי"ל לדרום לבנון אחרי מבצע ליטני.
פעילותו כעיתונאי
המזרחי הרצה באוניברסיטאות קנדיות: אוניברסיטת מניטובה ואוניברסיטת ויניפג.
הנס המלכותי של הממלכה המאוחדת
עיצובו של הנס באנגליה, בוויילס, בצפון אירלנד ומעבר לים
הנס המלכותי בצורתו המודרנית היה בשימוש כבר בתקופת מלכותה של המלכה ויקטוריה, למעט שינויים קלים ביותר, בעיקר בצורת הנבל האירי. נסים מלכותיים קדומים שילבו בין שלטי האצולה של בית הנובר ושל צרפת על-מנת לייצג את עמדתו של המונרך כנסיך בוחר (ולאחר מכן כמלך) הנובר, ותביעתו לכס המלוכה הצרפתי.
הנריק וייניאבסקי
יצירותיו
וייניאבסקי חיבר את כל יצירותיו לכינור הן בליווי פסנתר והן בליווי תזמורת, חוץ מ"ריביירה" אחת שחיבר לויולה ופסנתר (בפה דיאז מינור). הוא חיבר 2 קונצ'רטי לכינור ותזמורת: שאר יצירותיו הן קטעים קצרים לכינור בליווי פסנתר או תזמורת. מתוכם מפורסמים:
יחסי גרמניה–הונג קונג
המתקפה ברכבת וירצבורג 2016
בשנת 2016 הותקפה רכבת בווירצבורג, ו-4 אזרחי הונג קונג הותקפו ונפצעו קשה ברכבת. ראש הרשות המבצעת של הונג קונג גינה את ההתקפה ושלח צוות של פקידי ההגירה ללוות את הקרובי משפחה של הקורבנות בגרמניה. קצינים מן משרד הכלכלה והמסחר של הונג קונג בברלין נשלחו לבקר את הפצועים. אזהרת התראה הונפק על ידי גרמניה הונג קונג הממשלה, בתגובה על התקרית.
מחאות 2019 בהונג קונג
במהלך סדרה של המחאות בהונג קונג, שני גרמנים מתוכנית חילופי סטודנטים באוניברסיטת לינגנאן נעצרו בנובמבר 2019.
טביעת אדמירל נחימוב
תולדות הספינה
בשנת 1949 הסובייטים משו את הספינה מקרקעית הים הבלטי ולקחו אותה לעצמם כחלק מהפיצויים מגרמניה בעקבות המלחמה. הספינה עברה שיפוץ יסודי, הוגדלה קמעא ושמה שונה ל"אדמירל נחימוב", על שם האדמירל הרוסי הנודע פאבל נחימוב, אשר נלחם במלחמת קרים.
ההתנגשות
ב-31 באוגוסט 1986, בשעה 22:00 שעון מוסקבה, ה"אדמירל נחימוב", בפיקודו של רב-החובל ולדימיר מרקוב, יצאה מנמל נובורוסיסק עם 1234 איש עליה: 888 נוסעים ו-346 אנשי צוות. באותה שעה מגדל הפיקוח של הנמל דיווח על כך כי ספינת המשא "פיוטר ואסיוב" מתקרבת לכניסה לנמל ועל כך שהיא הוזהרה בדבר יציאת ה"נחימוב" ממנו. רב-החובל של פיוטר ואסיוב, ויקטור טקצ'נקו, הבטיח לתת ל"נחימוב" זכות קדימה. מאוחר יותר, במשך כל הזמן עד להתנגשות, קברניטי שתי הספינות ניהלו קשר אלחוטי שוטף ורציף.
בינתיים, סגנו השני של מפקד ה"נחימוב", שהושאר על גשר הפיקוד, נלחץ יותר ויותר ממראה ספינת המשא הכבדה שהתקרבה אליו מימין. בניסיון למנוע את ההתנגשות, הוא הורה להטות את ה"נחימוב" שמאלה - כפי שהסתבר מאוחר יותר, בדיוק לנתיב השיוט של ה"פיוטר ואסיוב" - ולא יידע על כך לא את מפקדו ולא את מפקד הספינה השנייה, אשר נותר סמוך ובטוח כי לא תהיה כל התנגשות. כשזה האחרון, לאחר הפצרות חוזרות מצד סגנו השלישי, עזב לבסוף את המערכת האלקטרונית והביט אל הים עצמו, שתי הספינות היו כבר מאוד קרובות אחת לשנייה. רב-החובל טקצ'נקו הורה מיד על הורדת מהירות הדרגתית ולאחר עוד שתי דקות אף הורה על כיוון המכונות ל"שיא המהירות לאחור". ספינת המשא הכבדה, ששקלה כ-28,000 טון, לא הספיקה לבלום ובשעה 23:12 התנגש חרטומה בדופן ימין של ה"אדמירל נחימוב" ופער בו חור בשטח של כ-80 מ"ר. מים החלו לשטוף את ה"נחימוב". מסיבה לא ברורה לא הופעלה מערכת אטימת התאים, שאליהם חולקה הספינה. אמנם, האטימה לא הייתה מצילה את הספינה מטביעה, שכן היא תוכננה להישאר על המים במקרה של פריצה של תא אחד ואילו ה"ואסיוב" פרץ שניים, אך בכל אופן הייתה מאיטה קצב שקיעתה של הספינה; לשם השוואה, הטיטניק טבעה במשך ארבע שעות שלמות.
מיראז' 5
מיראז' 5 (מצרפתית: Mirage - "חזיון תעתועים") מתוצרת חברת "דאסו" הצרפתית הוא מטוס קרב על-קולי, של הדור השני שתוכנן בשנות ה-60 של המאה העשרים לבקשת והזמנת חיל האוויר הישראלי על בסיס מיראז' 3 ויוצר בצרפת. בסופו של דבר, בעקבות האמברגו הצרפתי על נשק לישראל אחרי מלחמת ששת הימים, לא סופק המטוס לישראל.
היסטוריה
עליית המתח בין ישראל לשכנותיה גרמו לנשיא צרפת שארל דה גול להכריז, ב-3 ביוני 1967, על אמברגו שמנע את העברת המטוסים לישראל. אמברגו זה התברר כלא-יעיל, מכיוון שהמלחמה פרצה ממילא יומיים לאחר מכן. המיראז'ים המשיכו לרדת מקו הייצור ועד 1968 הצטברו כל המטוסים בעוד ישראל סיימה לשלם את תמורתם.
בסוף 1969, ביקשו טייסי הניסוי של חיל האוויר הישראלי בצרפת להעביר את המטוסים לקורסיקה, בטענה שכך יוכלו להמשיך ולהתאמן גם בעונת החורף. הממשלה הצרפתית חשדה שהם מנסים להעביר את המטוסים לישראל, חשד שהתגבר כאשר נודע כי הם ביקשו להתקין מכלי דלק גדולים על המטוסים. כתוצאה מכך לא אישרה ממשלת צרפת את ההעברה. לבסוף ויתרה ישראל על קבלת מטוסים אלו, והתשלום בגינם הושב. 50 המטוסים שהוזמנו על ידי ישראל שירתו בסופו של דבר בחיל האוויר הצרפתי.
אוי קלט
היסטוריה
במהלך העשור הראשון של המאה ה-21 ערך את העיתון (שהפך בינתיים לשבועון) דן עופרי. לאחר מכן התמנתה סילביה ארוש-הידו (Erős-Hajdu Szilvia) כעורכת ראשית. הבעלים והמנכ"ל של העיתון היה ג'ורג' אדרי. ב-2015, עקב ידיעות על סגירתו האפשרית של העיתון, הוא נרכש על ידי קריסטוף שטיינר, אזרח הונגרי ממוצא יהודי ושתי עיתונאיות ישראליות, שרה שלמון, צלמת במקצועה, ואווה ואדס, עיתונאית, שמונתה לעורכת הראשית. תדירות העיתון הפכה לפעם בחודשיים, אך הוא ממשיך לספק תוכן עשיר בשפה ההונגרית. העיתון מופץ באלף עותקים, מאתיים מהם בהונגריה.
ביאוולף
סקנדינביה הקדומה
עלילת ביאוולף מתרחשת בסקנדינביה העתיקה, ככל הנראה בשנים אותן ניתן לתארך כבין המאה ה-4 למאה ה-7. בשנים אלו של ימי הביניים המוקדמים, בדרך כלל נעדר האזור מדינות בעלות ארגון פוליטי הדוק. התושבים היו גרמאניים ודתם הייתה פגאנית, כלומר מרובת אלים, תוך שהיא מבוססת היטב במיתולוגיה הנורדית. עם זאת, לנוכח הפיכתה של הנצרות לדת השלטת באזורים רבים באירופה בתקופה זאת, נציגיה בדמות נזירים המפיצים את הדת החדשה החלו כבר לחדור אל האזור. סקנדינביה של אותה התקופה הייתה ענייה, כפרית ודלילת אוכלוסין, כאשר המסגרת החשובה ביותר עבור התושבים הייתה המסגרת השבטית והמשפחתית. תושביה, אותם אנו מזהים כיום בתור ויקינגים, התפרנסו בעיקר מחקלאות ודיג, אך גם באמצעות מסעות ביזה שערכו בקרב אוכלוסיות שכנות. האזור כולו התקיים הרחק מהמרכזים העירוניים של אירופה באותה העת – המרחבים הסמוכים לים התיכון. באזורים אלו, באותן השנים התקיימה האימפריה הרומית בשנותיה האחרונות, אשר כבר הייתה בתהליכי פירוק מתקדמים לנוכח הפלישות הרבות אליה.
הקרב הראשון: גרנדל
בעוד ב"האורוט" בילו הלוחמים הדניים את זמנם בשירה ובחגיגות, הגיחה המפלצת גרנדל. הייתה זאת מפלצת המנודה מהחברה, בעלת גוף אנושי למחצה. היא החלה לתקוף את דרי האולם להרוג רבים מהלוחמים בעת מנוחתם בו. ביתה של גרנדל הוא במאורה תת-קרקעית מתחת לפני אגם. אירוע זה לא היה חדש בממלכת הדנים, ולפי המסופר אחת לכמה שנים יצאה גרנדל ממחבואה ופגעה במשתאות המתרחשים בעת ליל, עת שררה חרדה גדולה בקרב העם.
שוק הכתנים
בתי המרחץ
חמאם א-שִיפָא - מרחץ הבריאות, בצידו השני של השוק, סמוך להר הבית. מרחץ הבריאות נחשב במסורת המקומית למרחץ שמימיו מגיעים מבאר זמזם שבמכה. האגדה מספרת על עולה רגל ממוצא הודי, שהגיע עם ספל נחושת בידו, אל מכה. ביקש שם לשתות מבאר זמזם ליד הכעבה והספל נשמט מידיו אל הבאר. כמנהגם של עולי הרגל בימי הביניים, הגיע אל ירושלים, ובא להיטהר במרחץ הבריאות אל-שיפא. לפתע, במימי המרחץ הוא מוצא את אותו הספל צף ועולה לקראתו, ללמדנו שמי החמאם ניזונים מבאר זמזם הקדושה. ניסיון אחר להסביר את נביעת המעיין היא על ידי קישור בינו לבין מעיין הגיחון, על רקע הטענה שטעם המים בהם דומה. מקור נביעת מי חמאם א-שיפא אינו ידוע והדבר לא נחקר די צרכו כיוון שכל המתחם נמצא בשליטת הווקף. ההערכה של הארכאולוג דן בהט היא שמקור הנביעה הוא באזור הר הבית ושממנו נמשכת תעלה תת-קרקעית אל החמאם. יהוסף שוורץ, שהתגורר ברחוב הגיא, לא רחוק משם כתב:
היסטוריה
לאחר תקופת פריחה במאה ה-14, שקע השוק בהזנחה. הסיבה לכך היא ריחוקו היחסי של שוק הכתנים ממרכז השווקים והעדפתם של עולי הרגל להשתמש בעיקר בשער השלשלת ובציר רחוב דוד ורחוב השלשלת כציר המועדף לעליה להר הבית. עם זאת נראה כי בשנים 1521-1523 עדיין היה השוק נאה ומרשים, בשנים אלה ביקר בירושלים ר' משה באסולה. הוא חיבר ספר מסע המתעד את ביקורו בירושלים ובו כתב:
שער מוכרי הכותנה
שער מוכרי הכותנה (ערבית: باب القطانين "באב אל קטאנין") הוא שער הכניסה לשוק מכיוון הר הבית. השער המפואר (למעשה, המפואר ביותר מבין שערי הר-הבית, במבט מרחבת הר הבית החוצה) נבנה בין השנים 1336–1337 על ידי תנכיז. השער נושא כתובת הקדשה המעידה על תאריך הבנייה וזהות הבנאי.
פגיעה עצמית
טיפול
אחת ההמלצות במקרים של פגיעה עצמית היא למצוא שיטות חלופיות להתמודדות עם הרגשות, כגון כתיבה, ציור, נגינה, הליכה ארוכה או פעילות ספורטיבית אחרת. כמו כן מומלץ להימנע מלשמור בהישג יד חפצים המאפשרים פגיעה עצמית. דיאגנוזה וטיפול בסיבות נחשבים לרוב לצורת ההתמודדות הטובה ביותר עם הפרעה זו. אנשים הפוגעים בעצמם שגרתית ובצורה חמורה מאושפזים לעיתים בבתי חולים פסיכיאטריים.
רקע היסטורי
בתרבויות אירופאיות בהן היה נהוג סיוף סטודנטיאלי בקרב אנשי אקדמיה, צלקות קרב נחשבו כסימני כבוד, ולעיתים קרובות אקדמאים שלא עסקו מעולם בסיוף היו חותכים עצמם בתער במטרה לזייף צלקות קרב.
פרנק נוקס
תולדות חייו
לאחר המלחמה היה עיתונאי בגרנד רפידס והיה לבעליהם של מספר עיתונים מקומיים. נוקס הצטרף למפלגה הרפובליקאית, אך נקט בקו פרוגרסיבי יחסית בתוכה. לפני הצטרפות ארצות הברית למלחמת העולם הראשונה, הטיף להצטרפותה של ארצות הברית למאמץ המלחמתי. כאשר הצטרפה ארצות הברית למלחמה, התגייס לצבא ושירת כקצין ארטילריה בדרגת מייג'ור בצרפת.
ב-1930 היה לעורך הראשי ולבעל חלק בבעלות על העיתון שיקגו דיילי ניוז. לקראת הבחירות ב-1936 התמודדות בבחירות המקדימות של המפלגה הרפובליקנית על מועמדות המפלגה לנשיאות ארצות הברית. הוא נבחר על ידי המפלגה הרפובליקאית לסגנו של המועמד לנשיאות אלף לנדון. השניים ספגו מפלה מוחצת וזכו באלקטורים רק במיין ובורמונט.
יהודה בן ברזילי הברצלוני
ביוגרפיה
על פי מחקרו של ד"ר משה שאלתיאל במבוא להגדת שאלתיאל, אביו של רבי יהודה, ברזילי, היה בנו של דוד הנשיא בנו של מר חזקיה בן דוד. יש שטענו כי למד אצל רבי יצחק בן ראובן הברצלוני (מחבר האזהרות ופירוש למסכת כתובות), אך הדבר בספק רב. כמו כן לא ניתן לקבוע מי היו תלמידיו, ובכלל זה האם הראב"ד השני היה תלמידו. עם זאת, ידוע כי הראב"ד הכיר את רבי יהודה באופן אישי והתייעץ עמו בשאלות קשות. כך כותב הרב שמעון בן צמח דוראן:
טאסילו פון דר לאסה
חייו
פון דר לאסה פרסם מאמרים רבים בעיתונות השחמט הגרמנית ובשנת 1897 פרסם את עבודתו הגדולה "מחקרים על ההיסטוריה והספרות השחמטאית" Geschichte und Literatur des Schachspiels, Forschungen. במהלך מחקריו הוא סייר בארצות רבות (כולל נסיעה מסביב לעולם בשנים 1887–1888) ואסף ספרי שחמט רבים לספריתו. את קטלוג הספרייה פרסם בשנת 1896. בשנת 1898 איגוד השחמט הגרמני בחר בו לחבר כבוד, הראשון אי פעם, כהוקרה לפועלו בנושאי השחמט.
פאולו פונסקה
קריירת אימון
פונסקה התחיל לאמן מיד לאחר פרישתו, במשך שנתיים הוא הדריך את קבוצת הנוער של אסטרלה. מ-2007 עד 2011, הוא אימן קבוצות צנועות, בעיקר את קבוצת פיניאלנובלסה אותה הוביל לרבע גמר הגביע הפורטוגלי בעונות 2009/2010 ו-2010/2011.
פונסקה אימן את פורטו, החל מ-10 ביוני 2013. יחד עם הקבוצה הוא זכה בסופר קאפ הפורטוגלי אחרי ניצחון 0–3 על ויטוריה דה גימארייש, אשר היה למעשה לתואר הראשון שלו כמאמן.
ב-31 במאי 2016, פונסקה עבר לאמן מחוץ לפורטוגל בפעם הראשונה בקריירה שלו, הוא זומן להחליף את המאמן האגדי מירצ'ה לוצ'סקו (לאחר 12 עונות) כמאמן קבוצת שחטאר דונצק. הוא חתם על חוזה לשנתיים במועדון מליגת העל האוקראינית. עם שחטאר הוא זכה באליפות הלאומית בשתי העונות הראשונות, כולל תואר דאבל בעונת 2016/2017 – אשר הביא לו את הזכייה גם בתואר מאמן העונה באוקראינה והוא גם הוביל את שחטאר לשלב 16 האחרונות בליגת האלופות לאחר שסיימה במקום השני בשלב הבתים אחרי ניצחון בית על קבוצת הפרמייר ליג מנצ'סטר סיטי.
ולמה דינקלי
רקע
בדומה לשאר בני החבורה, לוולמה סיפור רקע אישי ומוצא המשתנה לאורך הזיכיון.
במהלך העונה הראשונה של הסדרה "סקובי-דו! מסתורין בע"מ", ולמה, שמוצגת כבעלת אישיות חשאית ושתלטנית, נמצאת לזמן קצר במערכת יחסים רומנטית עם שאגי, למורת רוחו של סקובי-דו. בעונה השנייה, מתגלה כי היא עובדת בחשאי עבור הנבל של הסדרה, מר אי., לצד מרסי פליש, יריבתה לשעבר. השתיים מתיידדות לאחר שוולמה חוזרת לחבורה, ובסיום הסדרה, ולמה משתתפת באולימפיאדת המדע בשלושת המדינות. בנוסף, בסדרה זו ולמה מרבה להשתמש בביטוי "אוי גוועלד" ולהאזין לכליזמרים, שני דברים המרמזים על שורשים יהודיים במשפחתה.
תוכנית לונה
בשנת 2019 מתוכנן שיגור הגשושית לונה 25 ובכך תושק התוכנית מחדש. קדמה לה סדרת הניסויים לונה 2015, שדימתה טיסה מאוישת לירח ובדקה השפעות פיזיולוגיות ופסיכולוגיות על גוף האדם במקרה של טיסה ושהייה ממושכת על הירח.
המצור על ניקאה (1097)
המצור
הצלבנים החלו לעזוב את קונסטנטינופול בסוף אפריל 1097. גודפרואה מבויון היה הראשון שהגיע לניקאה ב־6 במאי, עם בוהמון מטרנטו, טנקרד, רמון הרביעי, רוזן טולוז אחרונים הגיע כוח צבאי מניצולי מסע הצלב העממי בפיקודו של פטרוס הנזיר וכוח ביזנטי קטן בהנהגת נציגו של הקיסר מנואל בוטומיטוס. הצבא החל במצור החל מה - 14 במאי. הצלבנים הציבו את צבאם במחנות מול חלקים שונים של החומות, שהוגנה היטב עם 200 מגדלים. בוהמון חנה בצידה הצפוני של העיר, גודפרואה בדרום, וריימון מול השער המזרחי.
מתיה מאדסה
חייו
מתיה היה אב המנזר של "המנזר האדום", ליד העיירה קהרמאנמרש ואיש דת ב. בכתביו הוא מספר רבות על הנסיכות הארמנית קטנה שהקים האציל הארמני פילרטוס ברכמיוס, ששימש בעברו כגנרל בצבא הביזנטי. נסיכותו של ברכמיוס קמה ב-1078 אך לקראת מותו ב-1086 התפוררה למספר ישויות מקומיות. כתביו משמשים מקור אמין לתיאור מסע הצלב הראשון ועל ההיסטוריה של אזור הגבול בין האימפריה הביזנטית לאימפריה הסלג'וקית.
מקס שטרן
ביוגרפיה
שטרן הוא חלוץ בעולם המוזיקה הישראלית שקיבל הכרה בינלאומית ביצירת ז'אנר עשיר של יצירות תנכיות תוך שילוב של מזרח ומערב עם מוזיקה בת זמננו – הוכר כמביע חום, מלא רגש, אותנטיות ומקורי. נוגע בעבר ופורץ לעתיד. כפי שכתב המנצח הקנדי־ישראלי אורי מאיר: "מקס שטרן יותר מכולם הוא המלחין הישראלי הנוגע בנשמה, יצירותיו מעוצבות יפה ומרשימות".
לא תחנם
האיסור כולל: איסור על מכירת קרקע בארץ ישראל לגויים, איסור נתינת מתנת חינם לגוי, וכן איסור לספר בשבח גויים.
מקור האיסור
אחת המטרות של ההלכות הללו היא מניעת התקרבות לגויים על מנת שלא ללמוד ממעשיהם.
היתר המכירה בשנת השמיטה
4. לדעת אלו הטוענים שאינם רואים את המוסלמים כעובדי עבודה זרה (דעת מיעוט),ומתעלמים מהקשר האפשרי של יושבי הארץ לשבעת העממים ובכללם הכנעני ,האיסור חל רק על שבעת העממים, או על גויים עובדי עבודה זרה. אבל אין איסור למכור למוסלמים ישמעאלים. . . ולדבריו, זו אחת הסיבות שלא תיקנו היתר מכירה בזמן התלמוד:. 5. האיסור אינו חל על נכרי שממילא כבר יש לו קרקע בארץ ישראל:. 6. במקום שיש הפסד גדול ליהודי אם לא ימכור, התירו לו למכור. לדוגמה: 7. האיסור אינו חל כאשר ארץ ישראל שייכת בפועל לשלטון נכרי, כמו שהיה בזמן הכיבוש העותמאני, כשכל הקרקעות נחשבו לרכוש המלך, והחקלאים היהודים נחשבו לחוכרים בלבד:. .
יונדאי מוטור
חטיבת היוקרה ג'נסיס
בשנת 2015 יונדאי הודיעה על הקמת חטיבת יוקרה בשם ג'נסיס (כמו לקסוס וטויוטה). המותג כולל חמישה דגמים:
נתוני מכירות
על פי נתוני קארזון (עיבוד מאגר כלי רכב פרטים ומסחרים עד 3.5 טון):
עבד א-סתאר קאסם
ביוגרפיה
בשנת 2002 הודיע כי יתמודד נגד יאסר ערפאת בבחירות לראשות הרשות הפלסטינית והבטיח לפעול נגד השחיתות ברשות וכן חשב להתמודד בשנת 2005, אולם לבסוף משך את מועמדותו. באוגוסט 2011 נעצר ל-15 ימים לפי הוראת בית משפט הפלסטיני.
יוהאנה
יוהאנה גודרון יונסדוטיר (באיסלנדית: Jóhanna Guðrún Jónsdóttir; נולדה ב-16 באוקטובר 1990) היא זמרת איסלנדית הידועה בשמה הפרטי יוהאנה.
ארגון ההגירה הבין-לאומי
בין מטרות הארגון:
מסעות פרסום
הארגון עורך מדי פעם מסעות פרסום על מנת לקדם את המדיניות שלו ולנסות ליצור רושם חיובי בציבור כלפי המהגרים.
"תרומתם של המהגרים"
הארגון ערך בשנת 2013 מסע פרסום עולמי תחת השם "תרומתם של המהגרים", שמדגיש את תרומתם החיובית של המהגרים. מטרת מסע הפרסום היא לתקן טעויות נפוצות ומידע שגוי אודות מהגרים, ולהעביר מסר לפיו ממשלות, קהילות ומהגרים יכולים לקצור את הפוטנציאל החיובי הניכר של הגירה בינלאומית, תוך הגנה על המהגרים ושמירה על זכויותיהם. מודעות מסע הפרסום הופצו במגוון רחב של אמצעי תקשורת, כמו פוסטרים, כרזות חוצות ושלטי חוצות, דפי מידע, חוברות וחומרי דפוס אחרים, אתר אינטרנט ייעודי ונוכחות קבועה ברשתות חברתיות.
מסע הפרסום מדגיש את התרומה ההיסטורית המכריעה של מהגרים שונים למדינות אליהם הם הגיעו:
גביע הפדרציה 2019
מתכונת התחרות
בית עולמי א' כלל 8 קבוצות ועוד 8 קבוצות היו בבית עולמי ב'.
יתר הקבוצות התחרו בבתים אזוריים (בית אמריקה, בית אסיה/אוקיאניה ובית אירופה/אפריקה).
סל תרבות ארצי
היקף הפעילות
השתלמויות לצוותים חינוכיים – השתלמויות צוותי החינוך של הסל עוסקות בחינוך לצפייה מושכלת במופעי אמנות. מטרתן לקרב את אוכלוסיית המורים לתחום חינוך זה, ולסייע להם לפתח את הכישורים הנדרשים. במהלך ההשתלמות מתוודעים המורים ליוצרים וליצירות בתחומי האמנות השונים, ובתוך כך הם מרחיבים את היכרותם עם עולם היצירה האמנותית בארץ.
השתלמויות למנהלי ורכזי סל תרבות – סל תרבות ארצי מקיים מספר השתלמויות בשנה המיועדות למנהלי התוכנית ביישוב ורכזי סל תרבות בבתי הספר. מטרתן להעניק כלים מקצועיים להערכת ההיצע ולמיצוי הבחירה המושכלת מתוכו, ולעורר שיח עמיתים סביב תהליכים הקשורים בחינוך לאמנות ובמיצוי הפוטנציאל הגלום בתוכנית.
פעילות בזמן תקופת הקורונה
החל מדצמבר 2020, המשיך הסל בימי חשיפה למנהלי ומנהלות סל ברשויות.
הוועידה הראשונה
במהלך הוועידה התקיימו סדרה של פאנלים והרצאות בסגנון TED, בהם דנו מומחים ומובילי דעה בתחום החינוך האמנות והתרבות בנושאי הוועידה. בין לבין הוצגו מופעים אמנותיים שנוצרו במיוחד.
הוצאה לאור
העורך הראשי של ההוצאה היה המשורר והמתרגם דורי מנור. עורכת מסלול "אודות מופע" הייתה מילאת ביברמן. חלק מן הספרים הופצו על ידי עם עובד.
שובר שורות
פרשנות הלוגו וכתוביות הסיום
בפתיחה ובסיום כל פרק בסדרה ניתן לראות חלק מהטבלה המחזורית בירוק, כאשר המצלמה מתמקדת במרכז הטבלה, ונותרים רק היסודות ברום (Br) ובריום (Ba), אשר מרכיבים את ראשי התיבות של שם הסדרה – "Breaking Bad". כמו כן, לוגו הפתיחה חושף את הנוסחה C10H15N, נוסחת הסם מתאמפטמין.
עונה 2
כשאחד מהסוחרים של וולט וג'סי נרצח על ידי סוחרים מתחרים, הקשר בין ג'סי לג'יין מתחזק וג'יין שהייתה נקייה אחרי עשר שנות התמכרות מתפתה לחזור שוב ומזריקה הרואין עם ג'סי. לאחר שהסוחרים הנותרים מחליטים להפסיק את המסחר מחשש לחייהם, וולט מבין שיהיה עליו למצוא מפיץ חדש. הפתרון נמצא על ידי עורך דינם סול, אשר מכיר להם מפיץ סמים חדש בשם גאס פרינג', איש עסקים קשוח ובעל גינונים,המנהל אימפריה שמתחרה בסתר בקרטל המקסיקני של משפחת סלמנקה. גאס נוקט בזהירות ואינו מעוניין לבצע איתם עסקים מאחר שג'סי נתפס בעיניו כמכור לסמים, וככזה ללא אמין, אך וולט משכנע אותו לבצע את העסקה בכל זאת, והוא קונה מהם את הסמים תמורת 1.2 מיליון דולר. וולט נאלץ לבצע את העסקה בהתראה קצרה מאוד ובמקביל ללידתה של בתו. הוא מקבל את הכסף, אך מחמיץ את לידת בתו. וולט מודיע לג'סי שהוא לא ייתן לו את חלקו מהכסף עד שייגמל מהסמים בטענה שהוא ישתמש בכל כספו לקניית סמים ויהרוג את עצמו בשל כך. ג'יין, חברתו של ג'סי, מציעה לסחוט את וולט, ומאלצת אותו להביא לג'סי את חלקו מהכסף. לאחר מפגש מקרי בבאר עם אדם שוולט אינו יודע כי הוא אביה של ג'יין, מחליט וולט לעזור לג'סי עם בעיית הסמים שלו. הוא מגיע לדירתו של ג'סי בזמן שג'סי וג'יין מסוממים מהרואין, ומנסה להעיר את ג'סי. לצדו הוא רואה את ג'יין נחנקת מהקיא של עצמה כתופעת לוואי מהשימוש בסמים, אך אינו עוזר לה וגורם באופן פסיבי למותה. כשג'סי מתעורר הוא מאשים את עצמו במותה של ג'יין. כתוצאה מכך, הוא מחליט להיגמל בעצמו ופונה לקבוצת גמילה. כדי להעלים את הראיות לשימוש של ג'יין וג'סי בסמים פונה וולט לעזרתו של סול ששולח לדירה של ג'יין את מייק ארמנטראוט, חוקר פרטי ומנקה זירות פשע (שבהמשך הסדרה יתגלה שהוא עובד גם בשביל גאס). בדרכו לניתוח להסרת שארית הגידול, ותחת סמי הרדמה, מודה וולט בפני סקיילר שיש לו טלפון נייד סודי. כתוצאה מכך, מתחילה סקיילר בחקירה, מגלה שרבים מהסיפורים אותם סיפר לה וולט בתקופה שקדמה לכך היו שקריים, ועוזבת אותו מספר שבועות לאחר מכן.
חלק ראשון
העונה מתחילה בפלאש פורוורד לאירועים שמתרחשים (לכאורה) כיותר משנה מזמן ההתרחשות הנוכחי בסדרה. החלק הראשון של העונה נפתח בהצגת וולט, כעת בעל זקן ושיער שצמחו חזרה במלואם, יושב לבדו בדיינר אשר נרמז כי ממוקם בניו המפשייר. וולט נראה בודד, עצוב ומודאג. בפגישה בשירותים של הדיינר הוא מוסר מעטפה עבה לסוחר נשק, וזה מוסר לו בתמורה מפתחות. וולט יוצא לחנייה, ומאתר רכב בו נמצא מקלע M60.
ללא מעבדה לעבוד בה, וולט וג'סי מוצאים שיטה מקורית לבישול סמים: הם משתפים פעולה עם קבוצה של מדבירי מזיקים אשר בעצמם נוכלים שגונבים מוצרים מהבתים אותם הם מדבירים, ומקימים מעין מעבדה ניידת, כל פעם בבית אחר המכוסה באוהל של החברה, וכך מסווים את עצמם בתור מדבירי מזיקים. העסק של וולט וג'סי מתחיל לחזור לעצמו, עד שהם מגלים במקרה שעל אחת מחביות המתילאמין שלידיה סיפקה להם מודבק מכשיר GPS, ובעזרת האזנת סתר שהשתילו במשרדו של האנק הם מבינים שה-DEA התקין מכשירי מעקב על כל החביות שנמצאות במחסן של לידיה. בניסיון להוכיח לוולט, ג'סי ומייק שהיא אינה משתפת פעולה עם רשויות החוק, מספרת להם לידיה על משלוח מתילאמין עצום שאמור להגיע ברכבת מלונג ביץ', קליפורניה. וולט, ג'סי ומייק יוצאים לשדוד את הרכבת ביחד עם טוד, אחד מעובדי חברת ההדברה שמסייעת לוולט. לאחר מבצע מסובך וקשה, מצליחים הארבעה להוציא את המתילאמין מהרכבת בסודיות, אך מגלים שנער צעיר שרכב על אופנועו בסביבה היה עד לשוד. טוד, בתגובה ובחיפזון יתר, יורה בנער למוות.
סדרת פריקוול ואדפטציה קולומביאנית
הסדרה זכתה לסדרת פריקוול, "סמוך על סול", המתמקדת בדמותו של עורך הדין סול גודמן.
צופן פלייפייר
היסטוריה
התיעוד הראשון של צופן פלייפייר היה במסמך החתום על ידי ויטסטון. אולם, השיטה לבסוף נודעה כשיטתו של ידידו לורד פלייפייר, שהפך אותה לאהודה. השיטה נדחתה על ידי משרד החוץ הבריטי כאשר פותחה מאחר שהייתה סבוכה ללימוד. כאשר ויטסטון הציע להדגים ששלושה מארבעה ילדים מבית ספר קרוב יוכלו ללמוד להשתמש בשיטה תוך 15 דקות, השיבו לו ממשרד החוץ "ייתכן מאוד שאתה צודק, אבל לעולם לא תוכל ללמד את הנספחים להשתמש בשיטה".
שימוש בפלייפייר
על מנת לייצר את טבלת המפתחות, יש למלא את הרווחים בטבלה עם אותיות ממילת המפתח (תוך השמטה של אותיות חוזרות) ואז יש למלא את הרווחים הנותרים עם האותיות הנותרות באלפבית לפי סדר (לרוב תוך השמטת "Q" על מנת להפחית את כמות האותיות). המפתח יכול להרשם בשורות העליונות של הטבלה, משמאל לימין, או בדפוס אחר כלשהו, כמו ספירלה המתחילה בצד שמאלי עליון ומסתיימת במרכז. מילת המפתח יחד עם המוסכמות למילוי בטבלה 5 על 5 יוצרים את מפתח הצופן. על מנת להצפין את ההודעה, יש לשבור את ההודעה לקבוצות של זוגות אותיות. לאחר מכן יש למפות אותם לטבלת המפתחות. ניתן לדמיין מלבנים פשוטים בין זוגות של אותיות. לאחר מכן יש להפעיל את 4 החוקים הבאים, לפי סדר, לכל זוג של אותיות בטקסט המקור:
קרל פלש
קרל פלש (בגרמנית: Carl Flesch, בהונגרית: Flesch Károly; 9 באוקטובר 1873 מושון, הונגריה – 14 בנובמבר 1944 לוצרן) היה כנר ומורה יהודי-הונגרי, שחי ופעל בעיקר בגרמניה.
הקריירה ככנר ומורה
בשנים 1903-1897 עבד כפרופסור לכינור בקונסרבטוריון של בוקרשט, בה ניגן גם כקונצרטמייסטר של התזמורת הפילהרמונית המקומית והתארח בחצרה של מלכת רומניה, אליסאבטה (כרמן סילבה). בשנת 1902 השתקע בברלין ונסע ללמד במשך שלוש שנים גם בקונסרבטוריון של אמסטרדם. באותה תקופה נקשר בידידות ארוכת שנים עם הפסנתרן, המנצח והמלחין הולנדי יוליוס רנטגן. בברלין ניגן בסדרת קונצרטים מפורסמת של ערבי מוזיקה לכינור.
ברגהיין
בחודש ספטמבר 2017 הושק בושם בריח ברגהיין
המבנה והעיצוב
כמו מועדונים רבים בברלין, האירועים בברגהיין ארוכים מאוד. בסופי השבוע המועדון נפתח ביום שבת בערב ונסגר ביום שני בשעות הבוקר.
היסטוריה
בשל שינוי בחוק הגרמני המחייב תשלום לזכויות יוצרים בגין המוזיקה המושמעת בו כנגזרת של כמות הבליינים במועדון (ולא תשלום חד פעמי ליום), התקבלה החלטה לסגור את המועדון בתחילת שנת 2013. לאחר הפגנות וערעורים מצד הנהלת המועדון בוצעו שינויים והקלות בחוק ונכון לאוקטובר 2012 נדחתה ההחלטה.
הקהל והסלקציה
מיום הקמתו של המועדון המחליט המרכזי בעניין הכניסה הוא סוון מרקרט (Sven Marquardt), צלם אופנה גרמני בעשור החמישי לחייו המכונה גם "איש הברזל" בשל הפירסינגים הרבים המעטרים את פניו. כשיגיע בליין לראשית התור יקבל את אחת התשובות הבאות: הזמנה להיכנס, בקשה לגשת חזרה לסוף התור (משמעותה סיכוי נוסף להיכנס) ובקשה לעזוב את המקום (ללא אפשרות לחזור לסוף התור). על אף מדיניות הסלקציה המדוקדקת, אין כניסה מיוחדת לאח"מים או אזורים מוגבלים לסלבריטאים בלבד. ניתן לצאת מהמועדון ולחזור אליו לאחר הטבעת חותמת על היד ללא תשלום חוזר, אך לאחר מעבר סלקציה מחדש.
יחסי אוקראינה–הממלכה המאוחדת
היסטוריה
ראש ממשלת בריטניה מרגרט תאצ'ר ביקרה באוקראינה ביוני 1990, כאשר היא הייתה חלק מברית המועצות.
ברט פארב
נעוריו והקריירה בליגת המכללות
ב-1987 החל פארב ללמוד לתואר בחינוך מיוחד באוניברסיטת דרום מיסיסיפי, הוא שיחק עבור נבחרת האוניברסיטה במשך ארבע עונות ובסיומן החזיק בשיאים רבים שחלקם הגדול טרם נשבר. לפני שנתו האחרונה באוניברסיטה, היה מעורב פארב בתאונת דרכים, מכוניתו סטתה מהכביש והתהפכה כשפארב נלכד בתוכה. לאחר שחולץ, נאלצו הרופאים להסיר חלק ניכר מהמעי הדק שלו, למרות זאת פארב התאושש במהירות וכבר לאחר שישה שבועות הוביל את הנבחרת לניצחון על אוניברסיטת אלבמה.
גרין ביי פאקרס
התחלת הקריירה שלו בפאקרס לא בישרה טובות, הוא נכנס לראשונה כמחליף במשחק השני של העונה, שהסתיים בתבוסה 31-3 לטמפה ביי באקנירס. במשחק הבא נכנס שוב כמחליף לאחר פציעה של הקוורטרבק הפותח, פארב איבד ארבע פעמים את הכדור, אך הצליח למסור לטאצ'דאון ניצחון שניות לפני תום ההתמודדות.
את רצף הפתיחות שלו כקוורטרבק הפותח, שנעצר רק לאחר למעלה מ-18 שנה ומהווה שיא NFL, החל בשבוע הרביעי של עונת 1992, במשחק הניצחון מול הפיטסבורג סטילרס. את העונה כולה סיימו הפאקרס במאזן 7-9 ולא הצליחו להעפיל לפלייאוף, במשחקים בהם שותף מסר פארב ל-3,227 יארד ו-18 טאצ'דאונים. פארב נבחר בסיום העונה למשחק הפרו-בול הראשון בקריירה שלו.
מינסוטה ויקינגס
את עונת 2010 פתח פארב לאחר מסכת התלבטויות באשר להמשך הקריירה ונעדר מחלק ניכר ממחנה האימונים של מינסוטה, במהלך העונה נפצע ברגלו אך המשיך לפתוח בהרכב, במשחק נגד באפלו בילס, במחזור ה-13, נפצע בידו הזורקת כבר בפתיחה ולא שב למשחק. הפציעה השביתה אותו גם מחזור לאחר מכן והא לא פתח בהרכב, לראשונה לאחר 297 פתיחות רצופות בעונה הסדירה ו-321 כאשר מכלילים פתיחות במשחקי פלייאוף, שנפרסו על פני 19 עונות. פארב שב למגרש במחזור ה-14 אך נפצע פעם נוספת וסבל מזעזוע מוח שמנע ממנו לשחק עד תום העונה. בתום העונה הודיע כי סיים את הקריירה שלו כשחקן.
אפיוס קלאודיוס
תולדות חייו
כאשר נפתחה מלחמה חדשה כנגד רומא מצד הסאבינים שוב הפלבס סירבו להתגייס בגלל מצב בעליו החובות, בתגובה קלאודיוס גינה את התנהגות העם ואת התנהגותו של בן זוגו לקונסולאט שאותה תפס כנרפית. הוא ניסה לשבור את ההתנגדות הפלבאית על ידי מאסר אחד ממנהיגיהם, דבר זה הגביר את השנאה אליו מצד הפלבס אולם הפך אותו לגיבור בעיני הפטריקים.
מערך לוויינים
Disaster Monitoring Constellation
תפקידה העיקרי של מערך לוויינים זה הוא לזהות אסונות טבע, ואסונות מעשה ידי אדם. המערך בן שמונת הלוויינים הוא פרויקט בינלאומי למעקב אחרי אסונות, המשמש גם מדינות שאינן במיזם. מטרת המערך לספק מידע לצוותי חירום וסיוע על אזורים שנפגעו, למשל משריפות, רעידות אדמה ושיטפונות. המערך משמש גם ארגונים למען איכות הסביבה, כך הם יכולים לעקוב אחרי צמיחת יבולים או כריתה בלתי חוקית של יערות. המערך מספק תמונות ברזלוציה גבוהה, בשטח ובכיסוי גבוה של כמה תמונות לאותו אזור במהלך היום.
China's Miyin exoplanet project
סין מתכננת לשגר בתחילת 2030 מערך של ארבעה טלסקופי חלל, במטרה לתור אחר כוכבי לכת חוץ שמשיים.
ביוחקר
משרד החינוך וארגון "קדימה מדע" מפעילים את תוכנית "ביוחקר ברשת", בתוכנית התלמידים לוקחים חלק בלמידה מקוונת משותפת עם קבוצות חקר שונות באותו בית ספר, עם קבוצות מבתי ספר אחרים ואף עם קבוצות מחו"ל וחוקרים במסגרות תעשייתיות . הפעילות נערכת בזוגות תוך בחירה של נושא משותף. בין היתר שיתופי פעולה אלה נערכים דרך שיחות וידאו מקוונות שמבצעים התלמידים, כגון בסקייפ.
חיה לזר
ילדות ונעורים
בבית דיברו יידיש, אך לא היה זה בית דתי או ציוני בעיקרו. כבת זקונים נהגה חיה לזר למרוד במסגרות ולבחון את גבולותיהן. היא למדה בבית הספר העברי ובגימנסיה "תרבות" וכך סיגלה לעצמה שליטה בעברית. עם השנים למדה גם פולנית ורוסית ולימים, כשחיה בישראל, גם אנגלית. היא התעניינה במקצועות היסטוריה וגאוגרפיה וגדלה עם חברים וחברות פולנים. מכיוון שהבית לא היה חדור אידאולוגיה ציונית, לא השתייכה לאף תנועת נוער וגם לא סבלה מאנטישמיות. רגשותיה הלאומיים נטו לכיוון הפולני.
פלישת גרמניה לווילנה והקמת הגטו
לאחר שכבשו הגרמנים את ווילנה והוקם הגטו בעיר תוך פינוי יהודים והוצאתם להורג ביער פונאר הסמוך, עמדה לזר בסירובה לענוד את הטלאי הצהוב. ב-6 באוגוסט 1941 גורשה גם משפחת שפירא לגטו.
ב-1 בספטמבר 1943 החלו חיילים גרמנים ואוקראינים להקיף את הגטו לקראת חיסולו. מכסת המגורשים שדרשו הגרמנים הייתה כשבעת אלפים יהודים. ראשי הפ.פ.או. הכריעו לא לפתוח במרד כי אם לצאת ליערות ולהילחם משם מתוך חשש ממלחמת אחים. אבא קובנר, מפקד המחתרת החדש, תדרך אותה כיצד להגיע ליער. למרות ניסיונותיה, לא הצליחה להיפרד מהוריה ויחד עם חברותיה מצאו פתח מילוט ממנו עמדו לצאת אנשי המחתרת. היא העידה כיצד ראתה את אבא קובנר מחזיק ביד אחת נשק ובשנייה את פתח הכניסה ומעביר אך ורק את אנשיו מהפ.פ.או. רבים, ביניהם לזר, נותרו בחוץ. ביממה הבאה רוכזו על ידי אוקראינים אלימים לקראת המשלוח האחרון מהגטו.
הבריחה מהגטו והלחימה ביער
ביולי הגיע הצבא האדום לפאתי וילנה והפרטיזנים הצטרפו אליו בכיבוש העיר. היא הצטרפה למצור על העיר ורצה במהלך הפגזה לבדוק את מצב בית המשפחה. כשהגיעה גילתה שגרה בו משפחה גויה.
חיים לזר יצא לבית חולים במוסקבה ואילו היא נשארה בווילנה לחכות לו והחלה לעבוד. יהודית אחותה וניסן רזניק חלקו איתה את דירתם. הנשים עבדו במפעל לחלב וניסן החל לארגן מסמכים לעלייה לארץ. לזר לא רצתה לעלות לארץ, אולם כשחזר חיים מבית החולים שכנע את חיה להצטרף אליו בדרכי הבריחה לארץ ישראל.